ข้อใดไม่ใช่เหตุในการขอออกหมายค้น
A. เพื่อพบบุคคลซึ่งมีหมายให้จับ
B. เพื่อพบและยึดสิ่งของซึ่งมีไว้เป็นความผิด หรือได้มาโดยผิดกฎหมาย
C. เพื่อพบและยึดสิ่งของตามคำพิพากษาหรือตามคำสั่งศาล ในกรณีที่จะพบหรือจะยึดโดยวิธีอื่นไม่ได้แล้ว
D. เพื่อพบและช่วยบุคคลซึ่งได้ถูกหน่วงเหนี่ยวหรือกักขังโดยมิชอบด้วยกฎหมาย
E. เมื่อปรากฏความผิดซึ่งหน้ากําลังกระทําลงในบ้าน
คำตอบที่ถูกต้องได้แก่ E.  เนื่องจาก เพราะกรณีที่เมื่อปรากฏความผิดซึ่งหน้ากําลังกระทําลงในบ้าน เป็นข้อยกเว้นกรณีตำรวจค้นบ้านโดยไม่ต้องมีหมายค้น กรณีพนักงานฝ่ายปกครองหรือตํารวจเป็นผู้ค้นจะค้นบ้านโดยไม่มีหมายได้ก็ต่อเมื่อมีกรณีดังต่อไปนี้เกิดขึ้น

1. เมื่อมีเสียงร้องให้ช่วยมาจากข้างในบ้าน หรือมีเสียงหรือพฤติการณ์อื่นใดอันแสดงได้ว่ามีเหตุร้ายเกิดขึ้นในบ้านนั้น

2. เมื่อปรากฏความผิดซึ่งหน้ากําลังกระทําลงในบ้าน

3. เมื่อบุคคลที่ได้กระทําความผิดซึ่งหน้า ขณะที่ถูกไล่จับหนีเข้าไปหรือมีเหตุที่เชื่อได้ว่าได้คนร้ายเข้าไปซุกซ่อนตัวอยู่ในบ้านนั้น

4. เมื่อมีพยานหลักฐานตามสมควรว่าสิ่งของที่มีไว้เป็นความผิดหรือได้มาโดยการกระทําความผิดหรือได้ใช้ หรือมีไว้เพื่อจะใช้ในการกระทําความผิด หรืออาจเป็นพยานหลักฐานพิสูจน์การกระทําความผิดได้ซ่อนหรืออยู่ในบ้าน และต้องมีเหตุอันควรเชื่อว่าถ้าช้าเกินไป กว่าจะได้หมายค้นมา สิ่งของนั้นจะถูกโยกย้ายหรือทําลายไปก่อน

5. เมื่อผู้จะต้องถูกจับเป็นเจ้าบ้าน และการจับนั้นมีหมายจับหรือจับตามมาตรา 78

ส่วนข้ออื่น ๆ เป็นเหตุในการขอออกหมายค้น ซึ่งการค้นนั้น หากเป็นการค้นในที่รโหฐานหรือในบ้าน โดยหลักจะต้องมีหมายค้น หากไม่มีจะไม่สามารถเข้าไปค้นในบ้านได้ ดังนั้น หากตำรวจจะค้นบ้าน ตำรวจมักจะขอหมายค้นมาก่อนอยู่แล้ว โดยการออกหมายค้น จะต้องมีเหตุในการขอออกด้วย ซึ่งเหตุในการขอออกหมายค้นนั้นมีอยู่ด้วยกัน 5 กรณี ดังนี้

1. เพื่อพบและยึดสิ่งของซึ่งจะเป็นพยานหลักฐานประกอบการสอบสวน ไต่สวนมูลฟ้องหรือพิจารณา

2. เพื่อพบและยึดสิ่งของซึ่งมีไว้เป็นความผิด หรือได้มาโดยผิดกฎหมาย หรือมีเหตุอันควรสงสัยว่าได้ใช้หรือตั้งใจจะใช้ในการกระทำความผิด

3. เพื่อพบและช่วยบุคคลซึ่งได้ถูกหน่วงเหนี่ยวหรือกักขังโดยมิชอบด้วยกฎหมาย

4. เพื่อพบบุคคลซึ่งมีหมายให้จับ

5. เพื่อพบและยึดสิ่งของตามคำพิพากษาหรือตามคำสั่งศาล ในกรณีที่จะพบหรือจะยึดโดยวิธีอื่นไม่ได้แล้ว
ประมวลกฎหมายวิธีพิจาณาความอาญา(วิอาญา)